**Valgprogram 2023 – 2027**

INNLEDNING

\*Familie, nærmiljø og lokalsamfunn er rammene for livet vårt. Selbu Arbeiderparti tror på sterke fellesskapsløsninger fordi vi får til mer sammen enn hver for oss. Gode fellesskap gir god livskvalitet. Kommunen organiserer fellesskapet i offentlig sektor og skal forvalte våre felles midler på en effektiv og framtidsrettet måte.

\*For å skape nødvendig trygghet og trivsel for våre innbyggere, er kommunen avhengig av samarbeid med frivillige lag og organisasjoner. Selbu Arbeiderparti vil ta vare på frivilligheten gjennom tilskudd, skolering og oppfølging av tillitsvalgte og ildsjeler.

\*Våre innbyggere skal føle trygghet og nærhet til beslutningstakerne i kommunen. Selbu Arbeiderparti mener at åpenhet, brukermedvirkning og dialog er grunnleggende viktig for et godt tillitsforhold mellom innbyggere, administrasjon og folkevalgte.

Prioriterte oppgaver i valgperioden 2023 - 2027:

* Økt innbyggertall
* God økonomistyring
* Brukermedvirkning
* Næringsutvikling
* Gode oppvekstmiljø
* Trygg og aktiv eldreomsorg
* Folkehelse

**KLIMA OG MILJØ**

Selbu Arbeiderpartiet mener at Norge skal være et foregangsland i klima- og miljøarbeidet. For å lykkes med det må vi tenke globalt og handle lokalt.

Selbu Arbeiderparti vil:

* Jobbe for utvidet åpningstid/døgnåpent ved Selbu Gjenbrukstorg
* Tilrettelegge for god kildesortering i alle kommunale bygg
* Jobbe for energieffektive kommunale bygg
* Jobbe for utbygging av fornybar energi der dette ikke fører til vesentlig forringelse av naturkvaliteter
* Fortsette arbeidet med renseanlegg for kloakk i boligområder
* Videreutvikle vann - og avløpssystemet

**NÆRING OG LANDBRUK**

Selbu Arbeiderparti vil være en aktiv samarbeidspartner for eksisterende næringsliv og nyetablerere og vil arbeide for et tettere samarbeid med forsknings- og utviklingsmiljøet i Trøndelag.

Selbu Arbeiderparti vil:

* Utvikle et godt tjenestetilbud innen jordbruk og skogbruk med spesiell vekt på kompetanse
* Gi kommunal støtte til opparbeidelse og oppgradering av skogsbilveier, med spesiell vekt på oppgradering
* Være pådriver for et effektivt uttak av rovvilt som gjør skade på bufe på beite
* Beholde Selbu Energiverk som et heleid kommunalt selskap
* Videreføre samarbeidet med Utmarksrådet, om utmarksforvaltning og utmarksnæring
* Sikre gode veterinærtjenester
* Påvirke sentrale myndigheter med mål om mer lokal forvaltning av utmarka og generell arealdisponering
* Være pådriver for oppfølging av konsesjonsloven iht bo og driveplikt,miljø,klima og trafikksikkerhet (god bruksstruktur)
* Jobbe for god veiledning og oppfølging av nyetablerere
* Jobbe for å etablere en bonde/næringskaffe i Selbu
* Være pådriver for årets lærling og lærlingebedrift
* Jobbe for å videreutvikle Selbu-Trykk AS som kommunal vekstbedrift for Neadalen
* Legge til rette for at små og mellomstore bedrifter skal kunne utvikle seg

**UTDANNING OG OPPVEKST**

Barnehager og grunnskoler er fundamentet i vårt offentlige utdanningssystem. Her legges grunnlaget for å bli «gagns menneske» i heim, familie, arbeids- og samfunnsliv. Selbu Arbeiderparti vil at kommunens barnehager og skoler skal være læringsarenaer der alle får utvikle sin faglige og sosiale kompetanse i et trygt, profesjonelt og utviklingsorientert læringsmiljø.

Selbu Arbeiderparti vil:

* Opprettholde full barnehagedekning
* Følge bestemmelser om pedagognorm og bemanningsnorm i barnehagene
* Styrke fagkompetansen hos ansatte i barnehage og skole gjennom målrettet bruk av etterutdanning basert på lokale kompetanseplaner
* At det gis tilbud om praktisk orienterte fag og arbeidslivspraksis når elever i ungdomsskolen har behov for alternative læringsarenaer
* At klima- og miljøspørsmål vektlegges i skoler og barnehager
* At skolene undersøker all mistanke om mobbing og setter inn tiltak som sikrer at aktivitetsplikten oppfylles
* At alle skoler og barnehager driver et systematisk arbeid med sosial kompetansebygging
* Videreføre Selbu som MOT-kommune
* Opprettholde toleransereise for elevene på 10. trinn som ledd i arbeidet mot ekstremisme og radikalisering
* Jobbe aktivt for å beholde og videreutvikle tilbudet ved Selbu videregående skole og opprettholde det tverrfaglige opplæringskontoret
* Jobbe for å styrke samarbeidet mellom næringsliv og videregående skole gjennom å tilby opplæring i bedrift
* Fortsatt satse på Selbu kulturskole som «utdanningsaktør» for lokal kultur og sørge for fleksibilitet i fagtilbudet
* Opprettholde ordninga «Hjem for en 50 – lapp» i regi av Frivilligsentralen

**HELSE OG OMSORG**

Bedre helse- og omsorgstjenester skal utvikles i offentlig regi. Selbu Arbeiderparti vil ikke sette helse- og omsorgstjenester ut på anbud. Vi mener at samarbeid mellom brukere, pårørende, frivillige og kommunens ansatte er en viktig forutsetning for at tjenestene utformes og tilpasses den enkeltes behov. De beste tjenestene oppnås ved å ha ansatte i faste stillinger.

Selbu Arbeiderparti vil:

* Legge til rette for aktivt folkehelsearbeid sammen med frivillige lag og organisasjoner for å forebygge livsstilssykdommer
* Utvikle Nestatunet til en sosial møteplass med aktiviteter for ulike brukergrupper
* Starte prosjektet «Menn i helse» som en del av rekrutteringsarbeidet
* Styrke det forebyggende barne- og ungdomsarbeidet gjennom prosjektet «Sammen i Selbu»
* Satse på hverdagsrehabilitering for å øke selvfølelse og mestring hos brukerne.
* Demensomsorgen….?
* Opprettholde en god fastlegeordning, - fysio - og ergoterapidekning i Selbu
* Benytte velferdsteknologi slik at brukerne kan bo hjemme og føle trygghet ved å bo i egen bolig
* Sørge for aktiv bruk av Husbankens tilskuddsordninger til ombygging av hus og leiligheter
* Sørge for at brukere og pårørende opplever en verdig avslutning på livet med god lindrende behandling
* Sikre et godt tilbud på helsestasjonen og i skolehelsetjenesten
* Opprettholde ordninga «Ut for 60 kroner» i regi av Frivilligsentralen

**BOLIG; FRITIDSBEBYGGELSE, SAMFERDSEL OG INFRASTRUKTUR**

Økt bosetting er en viktig forutsetning for at Selbu skal være en attraktiv og livskraftig kommune i utvikling. Selbu Arbeiderparti vil ta hele kommunen i bruk og sørge for at det til enhver tid finnes tilgjengelige boligtomter i alle grender. Utbygging av moderne infrastruktur som mobilnett og høyhastighets bredbånd sluttføres.

 Selbu Arbeiderparti vil:

* Markedsføre Selbu som en god bo- og hyttekommune
* Videreutvikle Selbu Vekst som en katalysator i tomteutvikling for boliger og hytter, eiendomsmegling og markedsføring i samarbeid med private utbyggingsaktører
* Sørge for byggeklare tomter i hele Selbu til enhver tid, både i kommunal og privat regi
* Bygge robuste tjenester på områdene kart, oppmåling og byggesaksbehandling
* Åpne for omregulering fra fritidsbolig til bolig på bygdenære tomter i større grad enn hittil
* Sørge for at Selbu ligger i front i bruk av digital kommunikasjon mellom kommunen og innbyggerne
* Ferdigstille utbygging av mobilnettet og høyhastighets bredbånd/fibertilknytning i hele Selbu
* Være pådriver for et best mulig busstilbud på strekningen Selbu – Stjørdal – Trondheim med spesiell vekt på pendlere og skoleungdom
* Være pådriver for bedre vedlikehold og nye utbedringer på fylkesvegene i Selbu, bl.a. Vikvarvvegen og Drakstvegen.
* Prioritere gang- og sykkelveger, bedre tilrettelagte busslommer og siktutbedringer

KULTUR; IDRETT OG FRITID

Opplevelser knyttet til kultur, idrett og friluftsliv er en viktig trivselsfaktor og et viktig element med tanke på økt tilflytting. Lag, organisasjoner og bedrifter legger ned en enorm innsats på ulike områder for å opprettholde og videreutvikle tilbudene.

Selbu Arbeiderparti vil være en aktiv samarbeidspartner på dette området.

Selbu Arbeiderparti vil:

* Skaffe biblioteket nye lokaler og utvikle biblioteket i tråd med framtidas behov
* Prioritere kommunal støtte til aktivitet framfor nybygg og anleggsstøtte
* Gi økonomisk støtte til oppkjøring av skiløyper i hele kommunen
* Bidra med kompetanse på tilskuddsordninger til utvikling nærmiljøanlegg
* Videreføre den kulturelle skolesekken og den kulturelle spaserstokken
* At administrasjonen styrkes ved egen kultursjef/kulturansvarlig
* Videreutvikle Selbu Frivilligsentral og opprettholde det kommunale bidraget til sentralen
* Videreutvikle Årsøya og Selbustien som kombinert arrangements- og rekreasjonsområde

KOMMUNEN SOM ARBEIDSGIVER

Kommunens rolle som arbeidsgiver skal utøves med profesjonalitet og i tråd med avtaleverket. Medbestemmelse og samarbeid mellom partene skal ha som siktemål å skape best mulig tjenester gjennom god og effektiv utnyttelse av ressursene i organisasjonen.

Selbu Arbeiderparti vil:

* Øke antallet heltidsstillinger, spesielt med tanke på unge arbeidstakere
* Jobbe for å redusere sykefraværet i alle sektorer og implementere «Sykefraværsprosjektet» i hele organisasjonen
* At kommunen blir mer aktiv for å sikre rekruttering av framtidig arbeidskraft
* Arbeide aktivt for å rekruttere og beholde kvalifisert arbeidskraft gjennom fleksible arbeidsordninger
* Sørge for at kommunen følger etiske retningslinjer for innkjøp og hindre at useriøse aktører får innpass gjennom anbudsrunder
* Kommunen må ha gode planer og god takhøyde for varsling i egen organisasjon
* Selbu kommune skal til enhver tid ha minst 12 lærlingeplasser
* Sikre medbestemmelse på et tidlig stadium i prosessene i henhold til avtaleverket
* Selbu kommune skal videreutvikle sine gode rutiner gjennom partssamarbeidet
* Kommunale tjenester skal ikke konkurranseutsettes så lenge kommunen selv har kapasitet og kompetanse.